Ir-Regolament tal-Kunsill (KEE) Nru 1442/95
tas-26 ta' Ġunju 1995
li jemenda l-Annessi I, II, III u IV tar-Regolament tal-Kunsill (KEE) Nru 2377/90 li għandu jistabbilixxi kull proċedura tal-Komunità għat twaqqif ta' limiti massimi ta' residwu ta' prodotti mediċinali veterinarji f'oġġetti ta' l-ikel li ġejjin mill-annimali
(Test b'relevanza għaż- ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li istabbilixxi il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2377/90 tas-26 ta' Ġunju 1990 li jistabbilixxi għal kull proċedura tal-Komunità għat twaqqif tal-limiti massimu ta' residwu ta' prodotti mediċinali veterinarji f'oġġetti ta' l-ikel [1], kif l-aħħar emendat mir-Regolament tal-Kummissjoni (KE) Nru 1441/95 [2], u b'mod partikolari l-Artikoli 6, 7 u 8 dwar dan,
Billi, b'mod konformi mar-Regolament (KEE) Nru 2377/90, limiti massimu ta' residwu jridu jiġu stabbiliti progressivament għal kull sustanza farmakoloġikament attiva li hi wżata fil-Komunità fi prodotti mediċinali veterinarji maħsuba għat teħid mill-annimali li jipproduċu l-ikel;
Billi limiti massimu ta' residwu għandhom jiġu stabbiliti biss wara eżami fi ħdan il-Komunità għall-Prodotti Mediċinali Veterinarji ta' l-informazzjoni rilevanti kollha dwar is-sigurtà ta' residwi tas-sustanza kkunċernata għall-konsumatur f'oġġetti ta' l-ikel li ġej mill-annimali u l-impatt ta' residwi fuq l-ipproċessar industrijali ta' l-oġġetti ta' l-ikel;
Billi, fit-twaqqif tal-limiti massimu ta' residwu għal residwi ta' prodotti mediċinali veterinarji f'oġġetti tal-ikel li ġejjin mill-annimali, huwa meħtieġ li tiġi speċifikata l-ispeċi ta' l-annimali li fihom residwi jistgħu jkunu preżenti, il-livelli li jistgħu ikunu preżenti f'kull wieħed mit-tessuti tal-laħam rilevanti miksub mill-annimal ittrattat (tessut bersal) u n-natura tar-residwu li hi rilevanti għall-monitoraġġ ta' residwi (residwu markatur);
Billi, għall-kontroll ta' residwi, kif ipprovdut f'leġiżlazzjoni xierqa tal-Komunità, limiti massimu ta' residwu għandhom ġeneralment jiġu stabbiliti għat-tessuti bersalji ta' fwied jew kliewi; billi, madankollu, il-fwied u l-kliewi huma ta' spiss imneħħija mill-karkassi li jispustaw fil-kummerċ internnazzjonali, u limiti massimi ta' residwu għandhom għalhekk dejjem jiġu stabbiliti għat tessuti ta' muskolu jew ta' grass;
Billi, fil-każ ta' prodotti mediċinali veterinarji maħsuba għall-użu f'għasafar li jbidu, annimali li jagħmlu l-ħalib jew żunżan li jagħmel l-għasel, limiti massimu ta' residwu għandhom ukoll jiġu stabbiliti għall-bajd, ħalib jew għasel;
Billi carazolol, diazinon u spiramycin (applikabbli għall-ispeċi tal-ifrat u tiġieġ) għandhom jiġu mdaħħla fl-Anness I tar-Regolament (KEE) Nru. 2377/90;
Billi lecirelin, sodium dichloroisocyanurate, dinoprost tromethamine, hydrochloric acid, aċidu maliku, aċidu tartariku u l-melħ mono u di-bażiku tas-sodju, potassju u kalċju, benzylacohol, ethanol, n-butanol għandhom jiġu mdaħħla fl-Anness II tar-Regolament (KEE) Nru. 2377/90;
Billi, sabiex tippermetti għat tlestija ta' l-istudji xjentifiċi, danofloxacin u erythromycin għandhom jiġu mdaħħla fl-Annessi III tar-Regolament (KEE) Nru 2377/90;
Billi, sabiex tippermetti għat tlestija ta' l-istudji xjentifiċi, it-tul tal-validità tal-limiti massimu ta' residwu proviżorji mfissra qabel fl-Anness III tar-Regolament (KEE) Nru 2377/90 għandhom jiġu estiżi għal tylosin u spiramyċin (applikabbli għall-ispeċi tal-qżieqez);
Billi jidher li limiti massimu ta' residwu ma jistgħux jiġu stabbiliti għal furazolidone għax residwi, f'kull limitu, f'oġġetti ta'l-ikel li ġejjin mill-annimali jikkostitwixxu perikolu lis-saħħa tal-konsumatur; billi furazolidone għandu għalhekk jiġi imdaħħal fl-Anness IV għar-Regolament (KEE) Nru 2377/90;
Billi kull perijodu ta' 60 jum għandu jkun permess qabel id-dħul fis-seħħ ta' dan ir-Regolament sabiex jippermetti lill-Istati Membri biex jagħmlu kull aġġustament li jista’ jkun meħtieġ għall-awtroiżżazzjonijiet li ġew mgħotija sabiex il-prodotti mediċinali veterinarji kkonċernati jitqegħedu fis-suq b'mod konformi mad-Direttiva tal-Kunsill 81/851/KEE [3], kif l-aħħar emendata mid-Direttiva 93/40/KEE [4] biex jittieħed akkont tad-dispożizzjonijiet ta' dan ir-Regolament;
Billi l-miżuri pprovduti f'dan ir-Regolament huma komformi mal-fehma tal-Kumitat għall-Adattament għall-Progress Tekniku tad-Direttivi fuq it-Tneħħija ta' Barrieri Tekniċi għall-Kummerċ fil-Qasam ta' Prodotti Mediċinali Veterinarji,
ADOTTAT DAN IR-REGOLAMENT:
L-Artikolu 1
L-Annessi I, II, III u IV tar-Regolament (KEE) Nru 2377/90 huma b'dan emendati kif imfassal fl-Anness hawnhekk.
L-Artikolu 2
Dan ir-Regolament għandu jidħol fis-seħħ fis-sittin jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Ġunju 1995.